
Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A

z mimoriadneho zasadnutia Obecného zastupiteľstva v Dobrej Vode,

ktoré sa konalo dňa 14. 07. 2011
 v zasadacej miestnosti Obce Dobrá Voda
Počet poslancov obecného zastupiteľstva: 7

Prítomní:  Mgr. Jaromír Danko – zástupca starostu obce

René Blanárik, Ing. Peter Klčo, Mária Lukačovičová, Veronika Vašková. 

Tatiana Duchoňová – kontrolórka obce Dobrá Voda, Jana Danková  – samostatný odborný referent.
Neprítomní: Vladimír Krížik, Mgr. Lívia Michaličková - ospravedlnení.
Hostia: Anna Gálová, Mária Danková, Adriána Pospíšilová.
Program zasadnutia:

1. Otvorenie 
2. Schválenie programu zasadnutia
    -  určenie overovateľov zápisnice
    - určenie  zapisovateľa zápisnice
    - voľba návrhovej komisie
3.Vzdanie sa mandátu starostu a poverenie zastupovaním starostu
4. Návrh starostu na konateľa do KOVO s. r. o. Dobrá Voda
5. Kúpa pozemku v katast. území obce Dobrá Voda na súp. čísle  131

6. Rôzne 

7. Záver

1.   Otvorenie 
Mimoriadne zasadnutie Obecného zastupiteľstva Dobrá Voda  otvoril a viedol Mgr. Jaromír Danko – zástupca starostu obce. Privítal všetkých prítomných a skonštatoval, že na zasadnutí sú prítomní 5 poslanci a OZ je uznášaniaschopné.
2. Schválenie programu zasadnutia

    - určenie overovateľov zápisnice

    - určenie  zapisovateľa zápisnice

    - voľba návrhovej komisie
Zástupca starostu oboznámil prítomných  s programom zasadnutia. K programu nemali poslanci žiadne pripomienky. 
Starosta obce  navrhol za overovateľov zápisnice René Blanárika a Petra Klča,  za zapisovateľku zápisnice určil Janu Dankovú. 

Za členov návrhovej komisie zástupca starostu obce navrhol Veroniku Vaškovú, Máriu Lukačovičovú a René Blanárika.
Zástupca starostu obce vyzval poslancov na hlasovanie. Hlasovanie:

Za 4
Proti 0

Zdržal sa 1.
Uznesenie bolo schválené počtom hlasov 4.
3. Vzdanie sa mandátu starostu a poverenie zastupovaním starostu
Zástupca starostu obce oboznámil prítomných zo situáciou, ktorá nastala po vzdaní sa mandátu starostu obce Dobrá Voda Mgr. Mareka Drobného. Dňa 28. 12. 2010 Mgr. Marek Drobný poveril vykonávaním funkcie zástupcu starostu obce Mgr. Jaromíra Danka.

Z tohto dôvodu OZ v Dobrej Vode berie na vedomie vzdanie sa mandátu Mgr. Mareka Drobného starostu obce Dobrá Voda ku dňu 30. 06. 2011. Zároveň poveruje zastupovaním starostu až do nových volieb do orgánov samosprávy  Mgr. Jaromíra Danka. 

Zástupca starostu vyzval poslancov na hlasovanie. Hlasovanie:
Za 4
Proti 0
Zdržal sa 1.

Uznesenie bolo schválené počtom hlasov 4.
4. Návrh starostu na konateľa do KOVO s. r. o. Dobrá Voda
Zástupca starostu informoval poslancov o odchode konateľa KOVO spol. s  r. o. Ing. Kostolanského. Za nového konateľa spoločnosti KOVO spol. s r. o.  navrhuje Zdenka Schilda. 
Ing. Mária Danková požiadala o možnosť vyjadriť sa k danej problematike. Vyzvala Mgr. Jaromíra Danka aby k výberu konateľa prizval jedného z poslancov. Upozornila, že doposiaľ nebola  z Obchodného registra vymazaná Dozorná rada.  René Blanárik sa spýtal, či musí byť pri menovaní Dozorná rada. Pani Ing. Mária Danková odpovedala, že nie. Po krátkej diskusii
zástupca starostu obce  vyzval poslancov na hlasovanie. Hlasovanie:
Za 5
Proti 0

Zdržal sa .
Obecné zastupiteľstvo v Dobrej Vode schvaľuje návrh  zástupcu starostu na vymenovanie Zdenka Schilda do funkcie konateľa spoločnosti Kovo spol. s r. o. s platnosťou podľa rozhodnutia  o vymenovaní konateľa obchodnej spoločnosti. 

Uznesenie bolo schválené počtom hlasov 5.

Ing. Mária Danková  sa spýtala, či by nemohol zastupovať konateľa niekto zo súčasných zamestnancov. Skonštatovala, že pán Zdenko Schild nemá potrebné skúsenosti. René Blanárik zhodnotil, že Ing. Kostolanský dostal lepšiu pracovnú ponuku. 

5. Kúpa pozemku v katast. území obce Dobrá Voda na súp. čísle  131
Zástupca starostu obce vysvetlil o ktorý pozemok ide a oznámil poslancom, že obec dostala ponuku tento pozemok kúpiť. Obec nemá dostatok pozemkov. Uvedený pozemok má výmeru okolo 3 000 m2 a má viacero vlastníkov. Po dlhšej diskusii zástupca starostu obce  vyzval poslancov na hlasovanie. Hlasovanie:
Za 5
Proti 0

Zdržal sa 0.
Obecné zastupiteľstvo v Dobrej Vode berie na vedomie návrh na kúpu pozemku v k. ú.  Dobrá Voda súp. číslo 131.

Uznesenie bolo schválené počtom hlasov 5.

6. Rôzne

Poslankyňa Veronika Vašková -  požiadala kontrolórku obce o predloženie priebežných výsledkov kontroly na najbližšom zasadnutí OZ. Tatiana Duchoňová informovala, že spracováva správu k záverečnému účtu obce a začala pracovať na prvom bode podľa schváleného plánu  Kontrola plnenia uznesení Obecného zastupiteľstva.
René Blanárik sa informoval o situácií s Požiarnou zbrojnicou. Zástupca starostu odpovedal, že na základe odstúpenia od zmluvy zo strany obce Dobrá Voda bude nové výberové konanie.  Veronika Vašková skonštatovala, že je treba upratať stavbu. 
Ing. Mária Danková sa spýtala, či Ministerstvo súhlasí s novým výberovým konaním.  

Jaromír Danko skonštatoval, že Ministerstvu pôdohospodárstva boli zaslané potrebné informácie. 
Anna Gálová dostala faktúru na 5 300 € ohľadom poruchy vodomeru v Reštaurácii. Na základe zmluvy ktorú mala s Obcou Dobrá Voda, sa všetky úhrady mali vyrovnať do jedného mesiaca. Situácia sa riešila až v marci. Prečo obec neriešila situáciu včas ? Pani Anna Gálová prečítala poslancom list, ktorý zaslala Obci Dobrá Voda o neoprávnenosti fakturácie vody.
7. Záver

Zasadnutie obecného zastupiteľstva ukončil zástupca starostu obce Mgr. Jaromír Danko, ktorý poďakoval prítomným za účasť. 

Zápisnicu zapísala: Jana Danková
Zapisovateľ zápisnice:
______________________________________

Overovatelia zápisnice:
______________________________________





______________________________________

V Dobrej Vode, 14. júla 2011
Mgr. Jaromír Danko

zástupca starostu obce

Prílohy:
1. Pozvánka
2. Prezenčná listina

3. Uznesenia OZ Dobrá Voda prijaté na zasadnutí OZ dňa 14. 07. 2011.

